વ્હિસલબ્લોઅરે આરોપ મૂક્યો હતો કે, કોચર બેન્કની ક્રેડિટ કમિટીના સભ્ય હતા અને એ સમિતિએ જ 2012માં વિડિયોકોન ગ્રૂપની ₹3,250 કરોડની લોનને મંજૂરી આપી હતી. વિડિયોકોનના પ્રમોટર વેણુગોપાલ ધૂતનો ચંદા કોચરના પતિ દીપક કોચર દ્વારા 2008માં શરૂ કરાયેલી ન્યૂપાવર રિન્યુએબલ્સના શરૂઆતના રોકાણકારોમાં સમાવેશ થતો હતો. ત્યાર પછી ધૂતે કોચરની કંપનીનો હિસ્સો વેચી દીધો હતો, પણ તેમના અંકુશ હેઠળની કંપનીઓ અથવા એસોસિયેટ્સે ૨૦૧૩ની શરૂઆત સુધી ન્યૂપાવર સાથે સંબંધ જાળવ્યા હતા.